ماسيرو

ماسيرو (Maseru) ليسوٿو جي گاديءَ جو هنڌ ۽ سڀ کان وڏو شهر آهي. اهو ماسيرو ضلعي جو گاديءَ جو هنڌ پڻ آهي. ڪيليڊون نديءَ تي واقع، ماسيرو سڌو ليسوٿو-ڏکڻ آفريڪا سرحد تي واقع آهي. سال 2016ع جي آدمشماري ۾ ماسيرو جي آبادي 3,30,760 هئي. شهر کي هڪ پوليس ڪئمپ جي طور تي قائم ڪيو ويو هو ۽ سال 1869ع ۾ ملڪ جي برطانوي سرپرستي ۾ اچڻ کان پوءِ ان کي گاديءَ جي هنڌ طور مقرر ڪيو ويو. جڏهن سال 1966ع ۾ ملڪ آزادي حاصل ڪيو، تڏهن ماسيرو پنهنجي گاديءَ جي حيثيت برقرار رکيو. شهر جو نالو سيسوٿو ٻولي جو لفظ آهي جنهن جي معنيٰ "ڳاڙهي واريءَ جا پٿر" آهي. 
حوالا

ٻاهريان ڳنڍڻا
زمرو:ماسيرو
زمرو:ليسوٿو
زمرو:راڄڌانيون
زمرو:آفريڪا ۾ راڄڌانيون